Document ID: 31999R1225

Komisjoni määrus (EÜ) nr 1225/1999,
27. mai 1999,
mis käsitleb kindlustusteenuste statistika näitajate määratlusi
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. detsembri 1996. aasta määrust (EÜ, Euratom) nr 58/97 struktuurilise ettevõtlusstatistika kohta, [1] viimati muudetud määrusega (EÜ, Euratom) nr 410/98, [2] eriti selle artikli 12 punkti iii,
ning arvestades, et:
(1) nõukogu määruses (EÜ, Euratom) nr 58/97 on kehtestatud ühtne raamistik ühenduse kindlustussektori struktuuri, tegevust, jõudlust ja konkurentsivõimet käsitleva statistika tootmiseks;
(2) kindlustusteenuste statistikaks kogutavatele näitajatele on vaja kehtestada ühtsed määratlused;
(3) käesoleva määrusega ettenähtud meetmed on kooskõlas statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ, Euratom) nr 58/97 artiklis 4 osutatud näitajad on määratletud käesoleva määruse lisas.
2. Neis määratlustes kasutatakse ettevõtja raamatupidamisaruannetele viidates rubriike, mis on sätestatud nõukogu direktiivi 91/674/EMÜ [3] kindlustusseltside raamatupidamise aasta- ja koondaruannete kohta artiklis 6 (bilanss), artiklis 34 (kasumiaruanne) ja artiklis 63 (aastaaruannete lisad).
Artikkel 2
1. Liikmesriigid kohaldavad neid määratlusi vaatlusaasta 1999 ja järgmiste aastate kohta määruse (EÜ, Euratom) nr 58/97 lisa 5 jao 4 punkti 3 A-loetelu näitajate suhtes ning vaatlusaasta 2003 ja järgmiste aastate kohta mainitud määruse lisa 5 jao 4 punkti 4 B-loetelu näitajate suhtes.
2. Liikmesriigid kohaldavad neid määratlusi ka vaatlusaastate 1996, 1997 ja 1998 kohta A-loetelu näitajate suhtes, kui see vastab siseriiklikule korrale, ja vaatlusaastate 2000, 2001 ja 2002 kohta B-loetelu näitajate suhtes, kui see vastab siseriiklikule korrale.
Artikkel 3
Käesolev määrus jõustub kahekümnendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 27. mai 1999

Labels: 2
4
19